pynnoc
cleynhennens
cluetincx
henric s v st
io cluetincx s
iii st cu
pcuracio henr
cleynhennens er
mani ii l x
Cont zij allen lieden dat henrick cleynhenens die int jaer xiiii
lxxxv xxiii daghe in januario genomen heeft teghen heren lodewijcke
pynock riddere den molen gelegen bynen den hove ter hoest in pncia
heeft de selve molen met allen sijne toebehoirten gelijck henrick me
nens dien tot zijne afscheyden gehouden heeft uutghegeve en
bekint uutgegeven te hebben janne cluetincx ende lijsbetten vander
eycken zijnder huysvr wonen ter horst vors Te houden ende te
hebben van lichtmisse lestleden eenen termijn van seven jaire
lanck duende deen nae dander sonder middel vervolghen elcx
jans daerenbynnen om en vore vierthien mudden rocx goets ende
payabels met wane en veederen wel bereyt der maten van loeven
jaerlijcx te lichtmisse te betalen ende den vors heren lodewijcke
in sijn hoff vors te leveren den vors termijn duerende cuokk
ass Ende es vurweerde dat de vors gehuysschen gehouden selen
zijn den vors molen te houden van allen gaen ende ruerende
wercke op hueren cost ende den selve molen laten thuen afsceyd
gelijck sij dien bevonden hebben thuen aencomen ten prijse van
gesworen molesleghers Behalven dat de selve gehuysschen voer
tslijten vanden stene sculdich selen sijn te betalen thuen afsceyden
Te weten vore elcken duym twee cronen te lxxii pleck tstuck
Voert es vurwerde dat de vors gehuysschen vanden vors molen
selen moeghen sceyden thueren vier jairen naistcomen Behoud
soe waneer sij sceyden sullen willen dat sij dat gehouden sullen
sijn den vors di henricke een halff jaer te voren te cudighen
It oft de selve gehuysschen andere steen opden vors molen setten
ende dat die thuere afscheyden beeter bevonden wordden soe
salmen die beeterheyt hen sculdich sijn te cortten nae advenant
gelijck vors es Item hebben voert de vors gehuysschen tegen
den vors henricke genomen de slachmolen gelegen opde byest tste
peters rode in alle der maniere de vors henrick die in pechtigen
teghen heen lodewijcke ten daghe vors genomen heeft Te
houden en te hebben van lichtmisse lestleden insgelijcx eenen tmijn
van seven jairen lanck duende Elcx jairs darenbynne
vore ende ome vijfentwintich rins guld te lx plc tstuc jairs
te lichtmisse te betalen den vors henricke den vors tmijn
lanck duende cvolt ass Ende es vurweerde dat de
vors henrick gehouden sal sijn den vors gehuyssche te lichtmisse
naistcomen twee mudden rocx eens vande vorg coren afte corten
Ende voert op alle de conditien en vurwerden dair op de vorg
hnden
palsin